Diari Oficial de la Generalitat Valenciana


Sumari del DOGV 3715, del 23-03-2000 (2000/1970)

Informació pública de la notificació als expropiats de la parcel·la situada al polígon accés a Ademús, sector sud, per a la cessió a la Universitat de València.
----------------------------------------------------------------------------------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/1970


Organisme emissor
:   Conselleria d'Economia i Hisenda

Tipus de document
:   Anunci

Informació pública de la notificació als expropiats de la parcel·la situada al polígon accés a Ademús, sector sud, per a la cessió a la Universitat de València. [2000/Q1970]
  
La Direcció General de Patrimoni de la Conselleria d'Economia i Hisenda està tramitant la cessió a la Universitat de València de la parcel·la situada al polígon accés a Ademús, sector sud, al terme municipal de Paterna, amb una superfície de 324.270,43 metres quadrats, que limita al nord, carretera de Burjassot a Llíria, que coincideix amb el límit del polígon número 1; sud, autovia 234 (pista d'Ademús); est, coincideix el límit de la finca amb el terme de Paterna amb Burjassot; i oest, vial del polígon que la separa del Mas del Rosari (Ademús nord). La cessió es realitza a fi que s'implante sobre els terrenys esmentats un campus científic i altres serveis públics, i que així mateix s'execute la urbanització.
  
Aquests terrenys foren expropiats als seus propietaris per l'Institut Nacional de l'Habitatge, amb destinació a la construcció d'habitatges, i transferits posteriorment per l'administració de l'estat a la Generalitat Valenciana, en virtut del Reial Decret 1.720/1984, de 18 de juliol, que determinà el traspàs de funcions i serveis de l'estat en matèria de patrimoni arquitectònic, control de la qualitat de l'edificació i habitatge.
  
La cessió a la Universitat de València dels terrenys esmentats determina que no s'execute l'obra que motivà l'expropiació, i es substituïsca la destinació original per altre igualment públic.
  
Per la Resolució de 6 de març de 2000, del director general de Patrimoni, s'ha disposat que es notifique individualment als propietaris expropiats o als seus causahavents el propòsit de no executar en els terrenys que al seu dia els foren expropiats l'obra que motivà l'expropiació, és a dir, construcció d'habitatges, es substituïsca aquest fi pel de l'ampliació del campus universitari i altres serveis públics, i se'ls concedisca un termini de tres mesos a comptar des de la notificació als efectes del que disposa l'article 54 de la Llei d- Expropiació Forçosa.
  
Així mateix aquesta resolució ha establit que es publique en el Diari Oficial de la Generalitat Valenciana el canvi de destinació dels terrenys, atés el temps transcorregut des de l'expropiació, i als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació als interessats desconeguts o amb domicili ignorat o aquells que, intentada la notificació, no s'haja pogut practicar.
  
En relació amb això es concedeix als propietaris expropiats que a continuació es relacionen o als seus causahavents, un termini de tres mesos a comptar des de la present notificació publicació als efectes del que disposa l'article 54 de la Llei d'Expropiació Forçosa, de 16 de desembre de 1954.